Positivprocenten, der er målt over de seneste syv dage, er med de nye opgørelser faldet fra 0,78 procent til nu 0,71 procent i regionen.

I Region Nordjylland er der det seneste døgn fundet 53 bekræftede tilfælde med coronavirus. Det viser de seneste opgørelser fra Statens Serum Institut. Det er en stigning siden fredagens tal, hvor der var fundet 29 tilfælde. Det seneste døgn er der dog foretaget flere coronaprøver end ved fredagens opgørelse. Der er registreret ét dødsfal i regionen og seks nye indlæggelser. Det vil sige, at der i øjeblikket er 49 indlagte, hvilket er et fald siden fredag, hvor 52 var indlagt i Nordjylland. Positivprocenten, der er målt over de seneste syv dage, er med de nye opgørelser altså faldet fra 0,78 procent til nu 0,71 procent i regionen. Status på vaccination I alt er 19.891 af de nordjyske borgere påbegyndt vaccination mod covid-19. Det svarer til en andel på 3,37 procent. Den seneste opgørelse viser, at 7.167 nordjyder er færdigvaccinerede. Det vil sige, at de har fået to doser - altså to stik. Det svarer til en andel på 1,21 procent. Virusvarianten B.1.1.7 De seneste tal fra Statens Serum Institut viser, at antallet af bekræftede tilfælde med virusvarianten B.1.1.7 - kendt som den britiske variant - er steget fra uge to til uge tre i Region Nordjylland. I uge to blev der fundet 5 tilfælde, og i uge tre er dét tal steget til 22 tilfælde. Tallene svarer til en andel på 1,6 procent af de sekventerede prøver i uge to, og 7,2 procent i uge tre. Til gengæld har Region Nordjylland på landsplan det laveste antal bekræftede tilfælde med varianten B.1.1.7. Her kan du selv følge med i regionernes og landets covid-19-vaccinetilslutning. Her kan du følge med i overvågningen af virusvarianterne. De daglige covid-19-tal for hele landet, regionerne og kommunerne kan du følge her.